Business Support - LH Phillips & Co Business Support, Carmarthenshire, West Wales
Fe welwch isod ein bod yn cynnig yr un gwasanaethau cefnogi busnes â nifer o gwmnïau cyfrifyddu eraill, ond darllenwch ymlaen ac fe welwch ein bod yn fwy na dim ond cyfrifwyr:
Gwasanaethau cadw cyfrifon.
SAGE - pecynnau hyfforddi un i un.
QuickBooks - pecynnau hyfforddi.
Gwasanaethau ysgrifenyddol i gwmnïau.
Seminarau Treth a TAW.
Seminarau cychwyn busnesau o'r newydd
Seminarau Marchnata a Gwerthu.
Seminarau TG a'ch busnes chi.
Seminarau Grantiau a sicrhau cyllid.
Cefnogaeth marchnata.
Adolygiadau Ymadael.
Gallwn eich helpu gyda'ch gofynion cyffredinol o ran cadw cyfrifon mewn lleoliad o'ch dewis chi. Efallai bod angen cymorth arnoch i gadw eich cofnodion neu ein help ni i gwblhau'r wybodaeth yn eich system cadw cyfrifon i'ch galluogi i greu eich gwybodaeth reoli eich hun. Os nad ydych yn cyflogi rhywun i gadw'r cyfrifon, gallwn gyflawni'r rôl hon ar eich rhan. Gall hynny leihau eich ffi am wneud y cyfrifon blynyddol oherwydd bod peth o'r gwaith eisoes wedi'u baratoi gan staff cymwys.
Hyfforddiant Meddalwedd
Rydym yn arbenigo mewn nifer o raglenni meddalwedd, o'r rhai sylfaenol megis Word ac Excel i SAGE a QuickBooks sy'n fwy cymhleth. Gallwn gynnig cyngor ynghylch prynu'r pecyn cywir ar gyfer eich busnes chi, a rhoi'r hyfforddiant angenrheidiol i'ch galluogi i barhau i reoli eich busnes yn llwyddiannus trwy gyfrwng electronig.
Yn ystod cyfnodau o dwf neu ddirywiad mae'n bwysig bod gan berchnogion-reolwyr y wybodaeth ddiweddaraf ar flaen eu bysedd i sicrhau bod y penderfyniadau cywir yn cael eu gwneud. Rydym yn cynnig gwasanaeth cyfrifon rheoli sy'n cynnwys paratoi cyfrifon misol, chwarterol neu hanner blwyddyn ac, yn ogystal â hynny, gallwn eich helpu i benderfynu beth fydd y cam nesaf i'ch busnes.
Gwasanaethau Ysgrifenyddol
Y peth diwethaf sydd ei angen arnoch fel perchennog busnes prysur yw gorfod gwastraffu amser ac adnoddau gwerthfawr yn sicrhau eich bod yn cydymffurfio â'r Ddeddf Cwmnïau. Yn ogystal â hynny, wrth i ddeddfwriaeth cwmnïau newid yn gyson, rhaid gofalu eich bod yn hollol ymwybodol o'r effaith y mae unrhyw newidiadau yn ei chael arnoch chi ac ar eich cyd gyfarwyddwyr.
Gallwn gynnig tawelwch meddwl llwyr i chi yn y maes hwn drwy gyflawni dyletswyddau ysgrifenyddol eich cwmni ar eich rhan.
Mae ein gwasanaethau ysgrifenyddol yn cynnwys:
Paratoi a ffeilio ffurflenni statudol
Paratoi dogfennau'n ymwneud â chofnodion a phenderfyniadau
Cynnal llyfrau statudol
Cyngor cyffredinol ar gyfraith cwmnïau
Gwasanaethau Marchnata a Busnes Cysylltiol
Rhwydwaith cysylltiol LHP
Mae gan ein cysylltiadau busnes gyfoeth o brofiad ynghyd ag atebion gwirioneddol ar gyfer amryw o faterion busnes, gan gynnwys:
• Marchnata, Gwerthu a Chynllunio Busnes
• Sicrhau cyllid masnachol
• Ariannu asedau
• Ymgynghorwyr amaethyddol
• Gwasanaethau cyfreithiol
MSc, Dip M, MCIM, Marchnatwr Siartredig a Chymrawd y Sefydliad Cyngor i Fusnesau
Mae Dai yn ymgynghorydd busnes profiadol sydd wedi gweithio ar y cyd ag amrywiaeth o fusnesau hen a newydd, yng Nghymru yn bennaf, gan gynnig cymorth Cynllunio Busnes a Chysylltiadau Marchnata a helpu i sicrhau cyllid gan Fanciau a benthycwyr masnachol eraill.
Sgiliau Sector a Marchnata Arbenigol
Arbenigedd Dai yw Marchnata ac E-farchnata ac mae wedi gweithio mewn amrywiaeth eang o sectorau, ond yn fwy penodol, Cynhyrchwyr Bwyd, Bwytai, Bwyd a Diod a Thwristiaeth, gan gynnwys prosiectau datblygu gwestai. Mae Dai hefyd wedi gwneud gwaith i 'Glasu' y Cynllun Arallgyfeirio i Ffermydd.
Dechreuodd fel Dylunydd Graffig cyn ehangu ei arbenigedd i gynnwys marchnata. Gall yn awr gynnig cyngor a chymorth i reoli prosiectau amrywiol, o greu brand, dylunio gwefan ac argraffu i ymgyrchoedd gwerthu fydd yn cynyddu eich gwerthiant ar-lein ac all-lein.
Mae ei brofiad blaenorol yn y sector preifat yn cynnwys Rheolwr Marchnata ar gyfer LBS y Cyflenwyr Adeiladwyr, Rheolwr Brand ar gyfer Tomos Watkin y bragdy Cymreig a Rheolwr Marchnata Celtic Inns sydd â throsiant o £40 miliwn. Mae wedi dal rolau yn y sector cyhoeddus hefyd megis Ymgynghorydd Marchnata Arbenigol Cymru Gyfan ar gyfer Croeso Cymru (rhan o Fwrdd Croeso Cymru).
Mae Matthew ac Eirian yn LHP yn cydweithio'n agos gyda Dai er mwyn helpu i ddatblygu brand LHP. Mae Dai yn gweithredu fel Ymgynghorydd Datblygu Busnes a Marchnata ar gyfer y cwmni sy'n cynnwys helpu cleientiaid LHP sy'n awyddus i ddatblygu prosiect penodol.